Hækkun fasteignamats á næsta ári skilar sveitarfélögunum samtals 7,6 milljörðum króna hærri upphæð en þau ella hefðu fengið. Viðskiptaráð hefur sett upp fasteignagjaldareiknivél á vefsíðu sína. Þar er hægt að sjá um hve mikið, hvert og eitt sveitarfélag þarf að lækka álagningarprósentu sína, til þess að auka ekki byrðar eigenda íbúðar- og atvinnuhúsnæðis. Svanhildur Hólm framkvæmdastjóri Viðskiptaráðs.
Og á þessum tímum þar sem við erum til dæmis að horfa upp á mikla verðbólgu og verðhækkanir að þá er mjög mikilvægt að sveitarfélögin taki þetta til sín, leggi sitt af mörkum og lækki þessi álagningarhlutföll. En það eru fæst sveitarfélög sem hafa viljað staðfesta það? Já, þau, reyndin hefur kannski verið sú vegna þess að þetta er auðvitað ekki í fyrsta sinn sem við sjáum, kannski ekki svona mikla hækkun, en við sjáum mikla hækkun á fasteignamati. Þetta gerist auðvitað í byrjun júní og sveitarfélögin, ég held að þau kannski voni það, að þegar kemur fram í desember þegar þarf að fara að afgreiða fjárhagsáætlun og svona að þá séu allir búnir að gleyma þessu. Svo kemur bara nýtt ár og þetta er orðinn orðinn hlutur. En við erum að reyna að halda þessari umræðu vakandi og lifandi og skorum á sveitarfélög að lækka þessi álagningarhlutföll. Og reiknivélin okkar hún gengur ekki einu sinni út frá því að þau séu með raunverulegar skattalækkanir heldur einungis að þau haldi í horfinu vegna þess að það er líka gert ráð fyrir því að það sé einhvers konar verðlagshækkun á þessu eins og öðru en ekki meira en það. Okkur finnst þetta bara vera eðlileg krafa á sveitarfélögin í landinu.